Na osnovu čl. 14 i 15 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija ("Službeni list CG", broj 41/18), Ministarstvo ekonomskog razvoja i turizma daje na javnu raspravu

**NACRT STRATEGIJE REGIONALNOG RAZVOJA CRNE GORE ZA PERIOD 2023. - 2027. GODINE SA AKCIONIM PLANOM ZA 2023. GODINU**

i upućuje

**JAVNI POZIV**

građanima, naučnoj i stručnoj javnosti, državnim organima, strukovnim udruženjima, političkim subjektima, nevladinim organizacijama, međunarodnim organizacijama, medijima i svim zainteresovanim organizacijama i zajednicama da se uključe u javnu raspravu i daju svoj doprinos unapređenju kvaliteta teksta Nacrta Strategije regionalnog razvoja Crne Gore za period 2023. - 2027. godine sa Akcionim planom za 2023. godinu.

Javna rasprava će trajati 21 dan od dana objavljivanja javnog poziva na internet stranici Ministarstva ekonomskog razvoja i turizma: <https://www.gov.me/mek>.

Primjedbe, predlozi i sugestije dostavljaju se Ministarstvu ekonomskog razvoja i turizma, Direktoratu za industrijski i regionalni razvoj, pisanim putem na arhivu Ministarstva ekonomskog razvoja i turizma radnim danima od 08-13h, poštom na adresu Rimski trg 46, Podgorica ili elektronski na e-mail: bojana.bukilic@mek.gov.me i sara.bozovic@mek.gov.me

Dostavljanje primjedbi, predloga i sugestija vrši se na obrascu 4 propisanom Uredbom o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija („Sl. list CG“, broj 41/18).

Ministarstvo ekonomskog razvoja i turizma će održati okrugli sto u okviru javne rasprave o tekstu Nacrta Strategije regionalnog razvoja Crne Gore za 2023.- 2027. godinu sa Akcionim planom za 2023. godinu 30.05.2023. godine sa početkom u 10h u Staroj zgradi Vlade.

Službenice zadužene za davanje informacija o postupku javne rasprave su Bojana Bukilić i Sara Božović, kontakt: bojana.bukilic@mek.gov.me i sara.bozovic@mek.gov.me

Organizaciona jedinica koja je zadužena za pripremu dokumenta: Direktorat za industrijski i regionalni razvoj.

Nakon završene javne rasprave Ministarstvo ekonomskog razvoja i turizma će razmotriti sve pristigle primjedbe, predloge i sugestije i nakon toga sačiniti i objaviti Izvještaj o sprovedenoj javnoj raspravi u roku od 15 dana od dana završetka Javne rasprave.

**GENERALNA DIREKTORICA**

 **mr Renata Milutinović**